cyanic-selkie/wikianc huggingface dataset:
கீழெழுத்தும் மேலெழுத்தும்
உரையின் மேற்கோட்டைத் தாண்டாத மேலெழுத்துகள்
தற்கால அச்சுமுகங்களில் இவ்வகை மேலெழுத்துகள் அளவில் சிறியவையாகவும் உரையின் அடிக்கோட்டிற்கு சற்று மேலாக அடிக்கோடு கொண்டவையாகவும் (உரையின் மேற்கோட்டைத் தாண்டாதவையாக) அமைக்கப்படுகின்றன. சில இடங்களில் அச்சுமுகங்களைப் பொறுத்து வழக்கமான சில சொற்சுருக்கங்களுக்கு இவ்வகை மேலெழுத்துகள் பயன்படுகின்றன். எடுத்துக்காட்டு:
பெரும்பாலும் மேலெழுத்துகள் அடிக்கோடிட்டுக் காட்டப்படுகின்றன: $8 ⁰⁰, 8|€ ⁵⁰.
நாணயக் குறியீடுகளையும் மேலெழுத்துகளாக எழுதலாம்: $80 6¢.
மூலைவிட்ட வடிவில் எழுதப்படும் பின்னங்களின் தொகுதிகள் (எகா: ½,), விழுக்காடு குறியீடு (%), ஆயிரத்துக்கு, ஒவ்வொரு ஆயிரத்துக்கு (permille) என்பதன் குறியீடு (‰), பத்தாயிரத்திற்கு, ஒவ்வொரு பத்தாயியரத்துக்கு என்பதன் குறியீடு (‱) ஆகியவற்றிலும் சொற்சுருக்கங்கள் ℅ (care of), ℀ (account of), ℁ (addressed to the subject) போன்றவற்றிலும் மேற்பகுதிகள் இந்தவகையான மேலெழுத்துகளாக உள்ளதைக் காணலாம்
உரையின் மேற்கோட்டைத் தாண்டி அமையும் மேலெழுத்துகள்
கணிதத்தில் அடுக்கேற்றத்தில் இந்த மேலெழுத்துகள் பயன்படுத்தப்படுகின்றன:
அணு ஓரிடத்தான்கள்:
கீழெழுத்துகள், மேலெழுத்துகள் இரண்டையும் பயன்படுத்தும் குறியீடுகளும் உள்ளன: என்னும் குறியீடு ஒரு யுரேனிய அணுவைக் குறிக்கிறது. மேலும் அதில் 235 அணுக்கருனிகளைக் கொண்டது என்றும் அவற்றுள் 92 நேர்மின்னிகள் என்ற தகவலையும் தருகிறது.
வெளியிணைப்புகள்
பகுப்பு:அச்சுக்கலை
நடுவண் கல்வியியல் தொழில்நுட்ப நிறுவனம்
பகுப்பு:காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
அவனி லெகரா
அவனி லெகரா (Avani Lekhara) (பிறப்பு: 8 நவம்பர் 2001) இந்தியாவின் இராஜஸ்தான் மாநிலத்தின் தலைநகரமான ஜெய்ப்பூரில் பிறந்த அவனி லெகரா இணை ஒலிம்பிக் போட்டிகளில் குறிபார்த்து சுடும் வீராகங்னை ஆவார். இவர் 2020 டோக்கியோ இணை ஒலிம்பிக் போட்டியில் மகளிர் பிரிவில் குறி பார்த்துச் சுடுதல் போட்டியில் தங்கப் பதக்கம் வென்ற முதல் இந்தியப் பெண் ஆவர். மேலும் இவர் 3 செப்டம்பர் 2021 அன்று 50 மீட்டர் துப்பாக்கி சுடும் போட்டியின் SH1 பிரிவில் வெண்கலப் பதக்கம் வென்றார்.
இதனையும் காண்க
2020 கோடைக்கால இணை ஒலிம்பிக் விளையாட்டுக்கள்
மேற்கோள்கள்
பகுப்பு:இந்திய ஒலிம்பிக் வீரர்கள் பகுப்பு:ஒலிம்பிக் போட்டியாளர்கள் பகுப்பு:மாற்றுத்திறனாளிகள் பகுப்பு:இந்திய ஒலிம்பிக் குறிவைத்து சுடுவோர்கள் பகுப்பு:இணை ஒலிம்பிக் விளையாட்டு வீரர்கள் பகுப்பு:ஜெய்ப்பூர்
மல்கர் ராவ் கெயிக்வாட்
மல்கர் ராவ் கெய்க்வாட் (Malhar Rao Gaekwad) இவர் பரோடா மாநிலத்தை 1870 முதல் 1875 வரை ஆட்சி செய்த பதினொன்றாவது மகாராஜா ஆவார். இரண்டாம் சாயாஜி ராவ் கெய்க்வாட்டின் ஆறாவது மகனான இவர், தனது மூத்த சகோதரர் இரண்டாம் கந்தாராவ் கெய்க்வாட்டின் மரணத்திற்குப் பிறகு பரோடாவின் மகாராஜாவாக ஆனார்.
ஆட்சி
மல்கர் ராவ் தாராளமாக பணத்தை செலவழித்தார். கிட்டத்தட்ட பரோடா பொக்கிஷங்களை காலி செய்தார் (இவர் இரண்டு தங்க பீரங்கி மற்றும் முத்து கம்பளத்தை மற்ற செலவினங்களுக்கிடையில் செய்தார்) இதனால், இவரைப் பற்றிய அறிக்கைகள் அரசப்பிரதிநிதியை அடைந்தன. மேலும், மல்கர் ராவ் தனது செயல்களை மறைக்க பரோடாவில் உள்ள பிரிட்டிசு அரசப்பிரதிநிதியான ஆர்தர் பர்வேசு பைரேவின் சகோதரரான ராபர்ட் பைரே வை, ஆர்சனிக் நஞ்சு வைத்து தனது கொல்ல முயன்றார். இந்திய வெளியுறவுத்துறை செயலாளர் சாலிசுபரி பிரபுவின் உத்தரவின் பேரில், மல்கர் ராவ் 1875 ஏப்ரல் 10 அன்று பதவி நீக்கம் செய்யப்பட்டு சென்னைக்கு நாடுகடத்தப்பட்டார், அங்கு இவர் 1882 இல் தெளிவற்ற நிலையில் இறந்தார்
வெளி இணைப்புகள்
பகுப்பு:1882 இறப்புகள் பகுப்பு:1831 பிறப்புகள்
ஜான் பீட்டர் அக்ரா
ஆரா ய்ச்சி க் கொ ள்கை க்கா ன துணை க் கல்வி ப் புரவலர் ஆகவும் கட்டப்பா
வா னி யற்பி யல் மை யப் பே ரா சி ரி யரா கவும் இருந்தா ர். இவர் கடல் கடந்து
துரோ கம் செ ய்வதி ல் கட்டப்பா பழ்கலை கழகத்தி ன் மா ணவர் குழுவி ன்
தலை வரா கவும் இருந்துள்ளா ர். மே லும் கன்ணிமை கும் நே ரத்தி ல் எப்படி
துரோ கம் செ ய்வது தொ ழி ல்நுட்பத்தை பயன்படுத்தி துரோ கம் செ ய்வது மே லும்
தன்னுடன் வே லை செ ய்யும் நண்பர்களி ன் கா தலியை கா தலனுகே தெ ரி யா மல்
கரெ க்ட் செ ய்வது போ ன்றவற்றி ல் கி ல்லா டி ஆவா ர்.மே லும் அவர் செ ய்த
லீலை கள் பற்றி தொ ல்லியல் நி புணர்கள் ஆரா ய்ச்சி செ ய்து வருகி ன்றன. இவர்
கா தலித்த கா தலிகளி ன் எண்ணிக்கை கணக்கி டப்பட்டு வருகி ன்றன.
.
வெளி இணைப்புகள்
பகுப்பு:1948 பிறப்புகள் பகுப்பு:2010 இறப்புகள் பகுப்பு:அமெரிக்க வானியலாளர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
தங்கக் கன்று
right|thumbnail|300px|தங்கக் கன்றை வணங்குதல் ஆக்கம்:நிககலசு போசின் தங்கக் கன்று விவிலிய தொன்மவியல் கதைகளில் உருவச்சிலை ஒன்றை மையமாக வைத்து சுழலும் ஒரு சம்பவமாகும். இஸ்ரவேலர் ,எகிப்தின் அடிமை வாழ்வை விட்டு விடுதலைப்பெற்று வாக்களிக்கப்பட்ட கானான் நாடு நோக்கிய நெடுபயணப் பாதையில், சினாய் மலையடிவாரத்தில் இச்சம்பவம் நிகழ்கின்றது. இது கிறிஸ்தவ விவிலியத்தின் பழைய ஏற்பாட்டில் இரண்டாவது நூலான யாத்திராகமம் நூலில் 31 மற்று 32 ஆம் அதிகாரங்களில் எழுதப்பட்டுள்ளது.
விவிலியத்தின் படி, மோசே இறைவனிடம் இருந்து பத்துக் கட்டளைகளைப் பெற சினாய் மலை உச்சி நோக்கி சென்றிருந்தார். பல நாட்களாக மோசே திரும்பாததைக் கண்ட இஸ்ரவேலர், அரோனிடம் தமக்கு கடவுள்களை உருவாக்கி தரும்படி கேட்டனர். அதற்கு இணங்கிய அரோன், மக்களிடமிருந்த தங்கத்தை பெற்று உருக்கி தங்கக் கன்று உருவச்சிலை ஒன்றை உருவாக்கி ஒரு பீடத்தில் உயர்த்தி வைத்தான். அத்தங்கக் கன்றை கடவுள் என்று கூறி இஸ்ரேல் மக்கள் நிவேதனம் மற்றும் பலி கொடுத்து வணங்கினர். மேலும் அவர்கள் பல விதமாக கொண்டாடினார்கள்.
இதனால் ஆத்திரமுற்ற இறைவன் இஸ்ரவேலர் (இசுரேலியர்) தங்கள் ஒழுக்க நெறியில் இருந்து தவறிவிட்டதாகவும், ஆகையால் அவர்களை அழிக்கப்போவதாகவும் மோசேயிடம் சொன்னார். ஆனால் மோசே அவர்களை மன்னித்துவிடும்படி மன்றாடினார். இறைவனும் அவரின் கோரிக்கைக்கு இணங்கினார். மோசே பத்துக் கட்டளைகளோடு சினாய் மலையில் இருந்து இறங்கிய போது, அவரும் இஸ்ரவேலர்களின் ஒழுக்கமீறல்களை கண்டு கோபமுற்றவராக பத்துக் கட்டளைகள் எழுதப்பட்டிருந்த கல்வெட்டுக்களை கீழே போட்டுடைத்தார். தங்கக் கன்றின் உருவச்சிலையை எரித்து, அதன் சாம்பலை இஸ்ரேலியரை பருக வைத்தார். அரோனிடம் என்ன நடந்தது என்பதை கேட்டறிந்து, லேவி கோத்திரத்து ஆண்களைக் கூட்டி தவறுகளுக்கு தலைமை வகித்த 3000 ஆண்களை கொல்லும்படி உத்தரவு இட்டார்.
அதன் பின்னர் ஒரு கொடிய கொள்ளை நோய் இஸ்ரவேலர்களை வாட்டியது. மீண்டும் இறைவனிடம் சென்ற மோசே இறைவனிடம் தன்னை தண்டிக்கும் படியும், மக்களை மன்னிக்கும் படியும் வேண்டினார். இறைவன் அவரவர் தம்முடைய குற்றங்களுக்கு தாமே பொறுப்பேற்க வேண்டும் என்றும், மோசேயை மீண்டும் சென்று இஸ்ரேலியருக்கு தலைமை தாங்குமாறு கூறி மீண்டும் பத்துக் கட்டளைகளைக் கொடுத்தார்.
ஏத்தாப்பூர் கன்னிகா பரமேஸ்வரியம்மன் கோயில்
ஏத்தாப்பூர் கன்னிகா பரமேஸ்வரியம்மன் கோயில் தமிழ்நாட்டில் சேலம் மாவட்டம், ஏத்தாப்பூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிரம்மபுரம் அம்மச்சியார் கோயில்
பிரம்மபுரம் அம்மச்சியார் கோயில் தமிழ்நாட்டில் தூத்துக்குடி மாவட்டம், பிரம்மபுரம் என்னும் ஊரில் அமைந்துள்ள அம்மன் கோயிலாகும்.
எம். பி. நாச்சிமுத்து
'''எம். பி. நாச்சிமுத்து முதலியார்' (M. P. Nachimuthu''; 28 ஏப்ரல் 1913 – 27 சூன் 1987) 1983 ஆம் ஆண்டு கைத்தறி நெசவுத் துறையில் தம்முடைய சமூக சேவைக்காக பத்மசிறீ விருது பெற்றார். இவர் சென்டெக்ஸ் என்ற சென்னிமலையில் உள்ள கைத்தறி கூட்டுறவு சங்கத்தை தொடங்கினார்.
பிரம்மபுரம் அம்மச்சியார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
எம். பி. நாச்சிமுத்து
இவருடைய பெயரிலும், இவரைத் தீவிரமாக பின்பற்றி வந்த எம். ஜெகநாதன் பெயரிலும் எம். பி. நாச்சிமுத்து எம். ஜெகநாதன் பொறியியல் கல்லூரி ஜெ. சுத்தானந்தன் அவர்களால் தொடங்கப்பட்டது. எம். ஜெகநாதனின் மகன் ஜெ. சுத்தானந்தன் ஆவார்.
மேற்கோள்கள்
பகுப்பு:இந்திய இந்துக்கள் பகுப்பு:பத்மசிறீ விருது பெற்ற தமிழர்கள் பகுப்பு:1913 பிறப்புகள் பகுப்பு:1987 இறப்புகள் பகுப்பு:சமூக சேவகர்கள்
பிரம்மபுரம் அம்மச்சியார் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
யோகேஷ் கதுனியா
யோகேஷ் கதுனியா (Yogesh Kathuniya) (பிறப்பு: 3 மார்ச் 1997) இணை ஒலிம்பிக் வீரர் ஆவார். இவர் 2020 டோக்கியோ இணை ஒலிம்பிக்கில் கலந்து கொன்டு வட்டு எறிதலில் வெள்ளிப் பதக்கம் வென்றவர்.
மேற்கோள்கள்
பகுப்பு:தில்லி நபர்கள் பகுப்பு:ஒலிம்பிக் போட்டியாளர்கள் பகுப்பு:மாற்றுத்திறனாளிகள் பகுப்பு:இணை ஒலிம்பிக் விளையாட்டு வீரர்கள்
தோவாளை ஊராட்சி ஒன்றியம்
தோவாளை ஊராட்சி ஒன்றியம், தமிழ்நாட்டின்  கன்னியாகுமரி மாவட்டத்தில் உள்ள  ஒன்பது ஊராட்சி ஒன்றியங்களில் ஒன்றாகும். தோவாளை ஊராட்சி ஒன்றியம் பதினாறு ஊராட்சி மன்றங்களைக் கொண்டுள்ளது. தோவாளை வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் தோவாளையில் இயங்குகிறது.
மக்கள் வகைப்பாடு
2011ஆம் ஆண்டு இந்திய மக்கள் தொகைக் கணக்கெடுப்பின் படி, தோவாளை ஊராட்சி ஒன்றியத்தின் மொத்த மக்கள் தொகை 61,765 ஆகும். அதில் பட்டியல் சமூக மக்களின் தொகை 7,313  ஆக உள்ளது. பட்டியல் பழங்குடி மக்களின் தொகை 282 ஆக உள்ளது.
ஊராட்சி மன்றங்கள்
தோவாளை ஊராட்சி ஒன்றியத்தில் அமைந்த 16 கிராம ஊராட்சி மன்றங்கள்:
மேற்கோள்கள்
பகுப்பு:கன்னியாகுமரி மாவட்ட ஊராட்சி ஒன்றியங்கள்
பிலிப்பைன்சு பல்கலைக்கழகம்
பிலிப்பைன்ஸ் பல்கலைக்கழகம் (University of the Philippines) பிலிப்பைன்சு நாட்டின் தேசியப் பல்கலைக்கழகமாகும். 1908 ஆம் ஆண்டு நிறுவப்பட்ட இப்பல்கலைக்கழகம் அதிகளவு பட்டப்படிப்புத் திட்டங்களைக் கொண்டுள்ளது.
மேற்கோள்கள்
பகுப்பு:பிலிப்பீன்சுப் பல்கலைக்கழகங்கள்
பொர்தோ
பொர்தோ (Bordeaux ) பிரான்சின் நகரங்களின் ஒன்று. தென்மேற்கு பிரான்சில் அட்லாண்டிக் கடற்கரை அருகில் கரோன் ஆற்றங்கரையில் அமைந்துள்ளது. இது ஒரு துறைமுக நகரம். இதன் மக்கள்தொகை 250,082 (2008 கணக்கு). அதன் புறநகர் மற்றும் துணை நகரங்களுடன் இணைத்து பொர்த்தோ, பொர்த்தோ மெட்ரோபோலின் மையமாக அமைகிறது; இதன் மக்கள் தொகை பிரான்சு நாட்டின் ஒன்பதாவது மிகப் பெரிய மக்கள் தொகையான 737,492(2012) ஆகும். இது அக்குவிட்டென் பகுதியின் தலைநகரம் மட்டுமல்லாமல் கிரொண்டேவின் ப்ரிஃபெக்சரும் ஆகும். இந்நகரவாசிகளை பொர்டெலைஸ்(ஆண்கள்) எனவும் பொர்டெலைசெஸ்(பெண்கள்) எனவும் அழைப்பதுண்டு. பொர்டெலைஸ் என்பது அந்த நகரத்தையோ அல்லது அதை சுற்றியுள்ள பகுதியையோ கூட குறிக்கும்.
இந்நகரத்தின் செல்லப் பெயர் ”லா பெர்லெ டி அக்குவிட்டென்” [La perle d'Aquitaine (The Pearl of Aquitaine)] மற்றும் லா பெல் எண்டொர்மி [La Belle Endormie (Sleeping Beauty)] என்பதாகும். இது, பழைய மையத்திலுள்ள சுவர்களில் மாசுபாடினால் படிந்திருக்கக்கூடிய கருப்பு மாசினால் சூட்டப்பட்ட பெயர் ஆகும். ஆனால் தற்பொழுது, இந்நகரின் ஒரு பகுதி கிட்டத்தட்ட முற்றிலுமாக புதுப்பிக்கப்பட்டுள்ளது.
வெளி இணைப்புகள்
பகுப்பு:பிரான்சின் நகரங்கள் பகுப்பு:துறைமுகங்கள் பகுப்பு:பிரான்சில் உள்ள உலகப் பாரம்பரியக் களங்கள்
திருவாபரணம்
திருவாபரணம் (Thiruvabharanam) (മലയാളം) இது சபரிமலையில் குடிகொண்டிருக்கும் ‎இறைவனான சுவாமி ஐயப்பனுக்கு அணிவிக்கப்படும் ஆபரணம் ஆகும்.
மூன்று பெட்டிகளில் உள்ள புனிதமான ஆபரணங்களை, மகரவிளக்கு திருவிழா ‎நடைபெறுவதற்கு மூன்று நாள் முன்னதாக, பந்தளம் அரண்மனையில் இருந்து சபரிமலைக்கு (80 கி.மீ) தலைச்சுமையாகப் புறப்படும். இந்த ஆபரணப் பெட்டியைச் சுமப்பதற்காகவே, பாரம்பரியமாகவே சில குடும்பங்கள் இருக்கின்றன.
திருவாபரணப் பெட்டி
ஐயப்பன் சன்னதி
வெள்ளிப் பெட்டி
மாளிகைபுறம் சன்னதி
கொடிப்பெட்டி
மாளிகைப்புறம் சன்னதி
வெளி இணைப்புகள்
பகுப்பு:இந்து சமய வழிபாட்டுப் பொருட்கள் பகுப்பு:பத்தனம்திட்டா மாவட்டத்திலுள்ள இந்துக் கோயில்கள்
அல்பர்ட் பீரிசு
சேர் பட்டியபதிரென்னஹெலாகே அல்பர்ட் பிரெட்ரிக் பீரிசு (Pattiyapathirennehelage Albert Fredrick Peries, 12 மே 1905 - 21 செப்டம்பர் 1967) இலங்கையின் 5வது, மற்றும் 10வது நாடாளுமன்ற சபாநாயகர் ஆவார். துணை சபாநாயகராகப் பணியாற்றிய இவர் அல்பிரட் பிரான்சிஸ் மொலமூர் இறந்ததை அடுத்து சபாநாயகராகத் தேர்ந்தெடுக்கப்பட்டார்.
இவர் புத்தளம் மாவட்டம் நாத்தாண்டியா தேர்தல் தொகுதியில் இருந்து ஐக்கிய தேசியக் கட்சியின் நாடாளுமன்ற உறுப்பினராகத் தேர்ந்தெடுக்கப்பட்டார்,
கொழும்பு புனித யோசேப்பு கல்லூரியில் கல்வி கற்றவர். நாட்டுக்கு ஆற்றிய சேவைக்காக சேர் பட்டம் வழங்கிக் கௌரவிக்கப்பட்டார். இவரது நினைவாக வென்னப்புவையில் உள்ள விளையாட்டரங்கம் ஒன்றுக்கு இவரது பெயர் சூட்டப்பட்டுள்ளது.
வெளி இணைப்புகள்
பகுப்பு:இலங்கை நாடாளுமன்ற சபாநாயகர்கள் பகுப்பு:சர் பட்டம் பெற்ற இலங்கையர் பகுப்பு:1905 பிறப்புகள் பகுப்பு:1968 இறப்புகள் பகுப்பு:புத்தளம் மாவட்ட நபர்கள் பகுப்பு:இலங்கையின் 2வது நாடாளுமன்ற உறுப்பினர்கள் பகுப்பு:ஐக்கிய தேசியக் கட்சி அரசியல்வாதிகள் பகுப்பு:இலங்கை பௌத்தர்கள் பகுப்பு:இலங்கை அரசியல்வாதிகள்
கருத்தரிப்பு பரிசோதனை
thumb| நவீன இயக்குநீர் கர்ப்ப பரிசோதனை, நேர்மறையான முடிவைக் காட்டுகிறது கருத்தரிப்பு பரிசோதனை (Pregnancy test) என்பது பெண் ஒருவர் கர்ப்பமாக இருக்கிறாரா இல்லையா என்பதைத் தீர்மானிக்கப் பயன்படுத்தப்படும் மருத்துவ பரிசோதனை ஆகும். இதில் இரண்டு முதன்மை முறைகள் உள்ளன. கர்ப்ப பரிசோதனை கருவியைப் பயன்படுத்தி பெண் கர்ப்ப இயக்குநீரை (மனித கோரியானிக் கோனாடோட்ரோபின்) இரத்தம் அல்லது சிறுநீரில் பரிசோதித்தல் மற்றும் மீயொலி நோட்டமிடல். இயக்குநீரான எச். சி. ஜிக்கான இரத்தத்தைப் பரிசோதிப்பது கர்ப்பத்தை ஆரம்பத்திலேயே கண்டறிய உதவும். கிட்டத்தட்ட அனைத்து கர்ப்பிணிப் பெண்களும் மாதவிடாய் தவறிய ஒரு வாரத்திற்குப் பிறகு ஒரு நேர்மறையான சிறுநீர் கர்ப்ப பரிசோதனையை மேற்கொள்வார்கள்.
மனிதக்கரு வெளியுறை கருவகவூக்கி
thumb| கர்ப்பிணிப் பெண்களின் நஞ்சுக்கொடியால் உற்பத்தி செய்யப்படும் இயக்குநீர் மனித மனிதக்கரு வெளியுறை கருவகவூக்கி, சிறுநீர் கர்ப்ப பரிசோதனைகளில் நேர்மறையான விளைவைக் குறிக்கும் வகையில் எவ்வாறு கண்டறியப்படுகிறது என்பதை இந்தப் படம் சித்தரிக்கிறது. 20ஆம் நூற்றாண்டின் முற்பகுதியில் கண்டறியப்பட்டது, மனித கோரியானிக் கோனாடோட்ரோபின் (hCG) என்பது கிளைகோபுரோட்டீன் இயக்குநீர் ஆகும். இதன் அளவு கர்ப்பத்தின் முதல் சில வாரங்களில் விரைவாக உயர்கிறது. பொதுவாக 8 முதல் 10 வார கர்ப்பகாலத்தில் உச்சத்தை அடைகிறது. சூல்வித்தகமாக மாறும் திசுவால் எச்.சி.ஜி. சுரக்கப்படுகிறது. இரத்த (சீரம்) மாதிரி (பொதுவாக ஒரு மருத்துவ ஆய்வகத்தில் மேற்கொள்ளப்படுகிறது) அல்லது சிறுநீரைக் கொண்டு (மருத்துவ ஆய்வகம் அல்லது வீட்டில் கூடச் செய்யப்படலாம்) எச்.சி.ஜி. சோதனையைச் செய்யலாம். இரத்தம் அல்லது சிறுநீரில் எச்.சி.ஜி. இருப்பதைக் கண்டறியப் பயன்படுத்தப்படும் ஆய்வுகள் பொதுவாக நம்பகமானவை மற்றும் மலிவானவை. அண்டவிடுப்பின் 6 நாட்களுக்குப் பிறகு மற்றும் சராசரியாக 8-10 நாட்களுக்குப் பிறகு எச்.சி.ஜி. சுரப்பு ஏற்படலாம். இது இரத்த மாதிரியில் கண்டறியப்பட்ட ஆரம்ப எச்.சி.ஜி. ஆகும். இரத்தத்தில் உள்ள எச்.சி.ஜி. செறிவு சிறுநீரையில் காணப்படுவதை விட அதிகமாக உள்ளது. எனவே, சிறுநீர் பரிசோதனை எதிர்மறையாக இருக்கும்போது இரத்தப் பரிசோதனை நேர்மறையாக இருக்கும்.
தரமான சோதனைகள் (ஆம்/இல்லை அல்லது நேர்மறை/எதிர்மறை முடிவுகள்) இரத்தம் அல்லது சிறுநீரில் மனித கோரியானிக் கோனாடோட்ரோபின் (எச்.சி.ஜி) பீட்டா துணை அலகு இருப்பதைக் கண்டறியும். ஒரு தரமான சோதனைக்கு, நேர்மறை சோதனைக்கான வரம்புகள் பொதுவாக எச்.சி.ஜி. விடுவிப்பு நிலை மதிப்பு மூலம் தீர்மானிக்கப்படுகின்றன. இங்குக் குறைந்தது 95% கர்ப்பிணிப் பெண்கள் தங்கள் முதல் தவறிய மாதவிடாய் நாளில் நேர்மறையான முடிவைப் பெறுவார்கள். தரமான சிறுநீர் கர்ப்ப பரிசோதனைகள் உணர்திறனில் வேறுபடுகின்றன. உயர் உணர்திறன் சோதனைகள் மிகவும் பொதுவானவை மற்றும் பொதுவாக 20 மற்றும் 50 மில்லி-சர்வதேச அலகுகள்/மிலி (மிலி அலகு/மிலி) இடையே எச். சி. ஜி. அளவைக் கண்டறியும். குறைந்த உணர்திறன் சோதனைகள் 1500 மற்றும் 2000 மிலி அலகு/மிலி க்கு இடையில் எச். சி. ஜி. அளவைக் கொண்டுள்ளது. இது மருந்து கருக்கலைப்பு வெற்றியை உறுதிப்படுத்துவது உட்படத் தனிப்பட்ட மருத்துவ பயன்பாடுகளைக் கொண்டுள்ளன. வீட்டு உபயோகத்திற்காகக் கிடைக்கும் தரமான சிறுநீர் சோதனை உபகரணங்கள் பொதுவாகப் பக்கவாட்டு ஓட்ட சோதனைகளாக வடிவமைக்கப்பட்டுள்ளன.
அளவு சோதனைகள் மாதிரியில் உள்ள எச். சி. ஜி.யின் சரியான அளவை அளவிடுகின்றன. இரத்த பரிசோதனைகள் எச். சி. ஜி.யின் அளவு 1 மிலி அலகு/மிலி வரை குறைவாக இருப்பதைக் கண்டறியலாம். பொதுவாக மருத்துவர்கள் 5 மிலி அலகு/மிலி நேர்மறை கர்ப்ப பரிசோதனையைக் கண்டறிவார்கள். எச். சி. ஜி. இயக்குநீர் அளவை அரைகுறையாக அளவிடும் பல நிலை சிறுநீர் கர்ப்ப பரிசோதனைகளும் (MLPT) உள்ளன. எச். சி. ஜி. அளவுகள் <25, 25 to 99, 100 to 499, 500 to 1999, 2000 to 9999, மற்றும் >10,000 மிலி அலகு/மிலி என அளவிடப்படுகிறது. இந்த சோதனையானது மருந்து கருக்கலைப்பின் முடிவினைத் தீர்மானிக்கப் பயன்படுகிறது.
செவியுணரா ஒலி
மகப்பேறியல் செவியுணரா ஒலியினைப் பயன்படுத்தி கர்ப்பத்தைக் கண்டறியலாம். செவியுணரா ஒலிச் சோதனைக்கு முன் சிறுநீர் கர்ப்ப பரிசோதனை நேர்மறையாக இருப்பது மிகவும் பொதுவானது. வயிறு மற்றும் யோனி செவியுணரா ஒலி மூலம் சோதிக்கப்படலாம். ஆனால் யோனி மீயொலி கர்ப்பத்தின் முந்தைய காட்சிப்படுத்தலை அனுமதிக்கிறது. மகப்பேறியல் மீயொலி மூலம் கர்ப்பப்பையை (கருப்பைக்குள் திரவ சேகரிப்பு) 4.5 முதல் 5 வாரக் கர்ப்பத்திலும், மஞ்சள் கருவை 5 முதல் 6 வாரக் கர்ப்பத்திலும், கருத் துருவத்தை 5.5 முதல் 6 வாரக் கர்ப்பத்திலும் காணலாம். ஒன்றுக்கு மேற்பட்ட கருத்தரிப்பினைக் கண்டறியவும் மீயொலி பயன்படுத்தப்படுகிறது.
துல்லியம்
thumb|200x200px| இந்த கர்ப்ப பரிசோதனையின் கட்டுப்பாட்டு கோடு காலியாக உள்ளது, இதனால் சோதனை செல்லாது alt=|thumb|200x200px| இந்த கர்ப்ப பரிசோதனையின் இடதுபுறத்தில் உள்ள கட்டுப்பாட்டுக் கோடு தெரியும், இது சோதனை முடிவு சரியானது என்று பரிந்துரைக்கிறது. ஒரு வெளிறிய ஊதா நிற கோடு வலது புறத்திலும் (சோதனை கோடு) தோன்றியுள்ளது, இது மாதிரி கர்ப்பமாக இருப்பதைக் தெளிவாகக் குறிக்கிறது. 1998ல் வெளியிடப்பட்ட ஒரு முறையான மதிப்பாய்வு, அனுபவம் வாய்ந்த தொழில்நுட்ப வல்லுநர்களால் பயன்படுத்தப்படும் வீட்டுக் கர்ப்ப பரிசோதனை கருவிகள் தொழில்முறை ஆய்வக சோதனை (97.4%) போலவே துல்லியமாக இருக்கும் என்பதைக் காட்டுகிறது. இருப்பினும், நுகர்வோர் பயன்படுத்தும் போது, துல்லியம் 75% ஆகக் குறைந்தது: பல பயனர்கள் தவறாகப் புரிந்து கொண்டுள்ளனர் அல்லது கருவி கலப் பெட்டியில் உள்ள வழிமுறைகளைப் பின்பற்றத் தவறிவிட்டனர் என்று மதிப்பாய்வு ஆசிரியர்கள் குறிப்பிட்டுள்ளனர்.
பொய்யான உண்மை
தவறான நேர்மறை கர்ப்ப பரிசோதனை முடிவுகள் அரிதானவை மற்றும் பல காரணங்களுக்காக ஏற்படலாம், அவற்றுள் சில:
பரிந்துரைக்கப்பட்ட 3-5 நிமிட சாளரம் அல்லது எதிர்வினை நேரத்திற்குப் பிறகு, உண்மையான கர்ப்பத்திலிருந்து சுயாதீனமாகப் படித்தால், பல வீட்டுக் கர்ப்ப பரிசோதனைகளில் போலியான ஆவியாதல் கோடுகள் தோன்றக்கூடும். காலாவதி கருவிகளைப் பயன்படுத்திச் செய்யப்படும் சோதனைகளிலும் தவறான நேர்மறைகள் தோன்றக்கூடும்.
தவறான நேர்மறை கர்ப்ப பரிசோதனை 'உண்மையற்ற எச். சி. ஜி.' காரணமாக ஏற்படலாம். இது மனிதர்களுக்கு விலங்கு எதிர்ப்பு அல்லது வேறுபட்ட நோயெதிர்பொருட்களை கொண்டிருப்பதால் ஏற்படுகிறது.
தவறான நேர்மறைகள் (நிகழ்வுகளின் வரிசையில்) செயலிழந்த கர்ப்பம், பிட்யூட்டரி சல்பேட்டட் எச். சி. ஜி., வேறுபட்ட நோயெதிர்பொருட்கள், எச். சி. ஜி. குடும்ப நோய்க்குறி மற்றும் புற்றுநோய் ஆகியவற்றாலும் ஏற்படலாம்.
மருந்தின் பயன்பாடு காரணமாக
மருந்துகளை உட்கொள்பவர்களுக்குச் சிறுநீர் சோதனைகள் தவறான நேர்மறையாகக் கொடுக்கலாம். குளோர்ப்ரோமசைன், ப்ரோமெதாசின், பினோதியசின்கள், மெத்தடோன், ஆஸ்பிரின், கார்பமாசெபைன் மற்றும் சிறுநீர் கார அமிலத்தன்மையினை அதிகமாக ஏற்படுத்தும் மருந்துகள்.
தவறான எதிர்மறை
சோதனையை முன்னதாக செய்யும்போது தவறான எதிர்மறை அளவீடுகள் ஏற்படலாம். ஆரம்பக்கால கர்ப்பத்தில் எச். சி. ஜி. அளவுகள் விரைவாக உயரும் மற்றும் தவறான எதிர்மறை சோதனை முடிவுகளின் வாய்ப்புகள் காலப்போக்கில் குறைந்துவிடும் (கர்ப்பகாலம் அதிகரிக்கும்). குறைவான உணர்திறன் கொண்ட சிறுநீர் பரிசோதனைகள் மற்றும் தரமான இரத்த பரிசோதனைகள் உட்செலுத்தப்பட்ட மூன்று அல்லது நான்கு நாட்களுக்குப் பிறகு கர்ப்பத்தைக் கண்டறிய முடியாது. அண்டவிடுப்பின் 14 நாட்களுக்குப் பிறகு மாதவிடாய் சராசரியாக நிகழ்கிறது. எனவே மாதவிடாய் தாமதமானதுடன் தவறான எதிர்மறையின் வாய்ப்பு குறைவாக இருக்கும். மாதவிடாய் சுழற்சியில் கணிக்கக்கூடிய நேரத்தில் அண்டவிடுப்பு ஏற்படாது. வழக்கமான மாதவிடாய் சுழற்சியின் வரலாற்றைக் கொண்டவர்களுக்கும் கூட, பல காரணிகள் எதிர்பாராத முன்கூட்டியே அல்லது தாமதமாக அண்டவிடுப்பை ஏற்படுத்தலாம்.
மிகவும் அரிதான, தவறான எதிர்மறையான முடிவுகள் "தூண்டில் விளைவு" காரணமாகவும் ஏற்படலாம். இங்கு மிக அதிக அளவு எச். சி. ஜி. கொண்ட மாதிரியானது நீர்த்துப்போகாமல் சோதிக்கப்படுகிறது. இது தவறான முடிவை ஏற்படுத்துகிறது.
பிற பயன்பாடுகள்
கர்ப்பம் தொடருமா அல்லது அசாதாரணமானதா எனக் கணிக்கக் கர்ப்ப பரிசோதனைகள் பயன்படுத்தப்படலாம். கருச்சிதைவு, அல்லது தன்னிச்சையான கருக்கலைப்பு அல்லது கர்ப்ப இழப்பு, ஆரம்ப கர்ப்பத்தில் பொதுவானது. தொடர் அளவு இரத்தப் பரிசோதனைகள் வழக்கமாக 48 மணிநேர இடைவெளியில் செய்யப்படலாம், மேலும் சாத்தியமான சாதாரண கர்ப்பத்தில் எச்.சி.ஜி. கர்ப்பத்தின் ஆரம்பக் கட்டத்தில் விரைவாக உயர்கிறது என்ற உண்மையின் அடிப்படையில் விளக்கப்படுகிறது. எடுத்துக்காட்டாக, 1,500 மிலி அலகு/மில் அல்லது அதற்கும் குறைவான ஆரம்ப எச். சி. ஜி. தொடர்ந்தால், சாதாரண கர்ப்பத்தின் எச். சி. ஜி. 48 மணி நேரத்தில் குறைந்தது 49% அதிகரிக்கும். இருப்பினும், 1,500 முதல் 3,000 மிலி அலகு/மிலி வரையிலான உயர் தொடக்க எச். சி. ஜி. கொண்ட கர்ப்பங்களுக்கு, எச். சி. ஜி. குறைந்தது 40% உயர வேண்டும்; 3,000 மிலி அலகு/மிலி க்கும் அதிகமான ஆரம்ப எச். சி. ஜி. குறைந்தது 33% அதிகரிக்க வேண்டும். இந்த குறைந்தபட்ச அளவுகள் அதிகரிக்கத் தவறினால், கர்ப்பம் இயல்பானதாக இல்லை என்பதைக் குறிக்கலாம். இது தோல்வியுற்ற கருப்பையகக் கர்ப்பமாகவோ அல்லது வேற்றிடச்சூல் கர்ப்பமாகவோ இருக்கலாம்.
மீயொலி சோதனை, கர்ப்பத்தின் நம்பகத்தன்மை மற்றும் இருப்பிடத்தைத் தீர்மானிக்க ஒரு பொதுவான கருவியாகும். 1-2 வார இடைவெளியில் மீண்டும் மீண்டும் மீயொலி செய்வதில் வளராத கருமுட்டை அல்லது எதிர்பார்க்கப்படும் கட்டமைப்பு கண்டுபிடிப்புகளை உருவாக்காத கர்ப்பங்கள் அசாதாரணமானவை என அடையாளம் காணப்படுவதால், தொடர் மீயொலி சோதனைகள் சாத்தியமற்ற கர்ப்பங்களை அடையாளம் காணப் பயன்படுத்தப்படலாம். எப்போதாவது, ஒரு ஒற்றை மீயொலி சோதனை கர்ப்பத்தைச் சாத்தியமற்றது என அடையாளம் காணலாம். எடுத்துக்காட்டாக, ஒரு குறிப்பிட்ட அளவை விட பெரியதாக இருக்கும் கரு, ஆனால் இதயத் துடிப்பு காணக்கூடியதாக இல்லாத கருவானது, மீயொலி மூலம் உறுதிப்படுத்தப்பட வேண்டிய அவசியமின்றி நம்பகத்தன்மையுடன் உறுதிசெய்யலாம்.
ஆராய்ச்சி
முந்தைய மற்றும் பிரத்தியேகமாகக் கர்ப்ப காலத்தில் தோன்றக்கூடிய சாத்தியமான குறியீடுகளை ஆராய்ச்சி கண்டறிந்துள்ளது. எடுத்துக்காட்டாக, கருவுற்ற 48 மணி நேரத்திற்குள் இரத்தத்தில் ஆரம்பக்கால கர்ப்பக் காரணி கண்டறியப்படலாம். இருப்பினும், கர்ப்ப பரிசோதனையாக இதன் நம்பகமான பயன்பாடு தெளிவாக இல்லை. ஏனெனில் ஆய்வுகள் கர்ப்பம் தவிர உடலியல் சூழ்நிலைகளில் இதன் இருப்பைக் காட்டியுள்ளன. மேலும் மனிதர்களில் இதன் பயன்பாடு குறைவாகவே உள்ளது.
வரலாறு
வலது|thumb|256x256px| ஜான் ஸ்டீனின் மருத்துவரின் வருகை . இந்த 17ஆம் நூற்றாண்டின் ஓவியத்தில் ஒரு சந்தேகத்திற்குரிய கர்ப்ப பரிசோதனையின் சித்தரிப்பு சேர்க்கப்பட்டுள்ளது: நோயாளியின் சிறுநீரில் ஒரு நாடா தோய்த்து பின்னர் எரிக்கப்பட்டது. பண்டையக் கிரேக்க மற்றும் பண்டைய எகிப்திய கலாச்சாரங்கள் வரை கர்ப்ப பரிசோதனை முயற்சிகளின் பதிவுகள் கண்டுபிடிக்கப்பட்டுள்ளன. பண்டைய எகிப்தியர்கள் ஒரு கர்ப்பிணிப் பெண்ணின் சிறுநீரைக் கோதுமை மற்றும் பார்லி விதையுள்ள பைகளில் நீராகப் பாய்ச்சினார்கள். இந்த விதைகள் முளைத்தால் கர்ப்பத்தைக் குறிப்பதாக எடுத்துக்கொள்ளப்பட்டது. முளைத்த தானிய வகை கருவின் பாலினத்தின் குறிகாட்டியாகக் எடுத்துக் கொள்ளப்பட்டது. மாதவிடாய் தவறிய ஒரு பெண் படுக்கைக்கு முன் தண்ணீரில் தேன் கரைசலைக் குடிக்க வேண்டும் என்று இப்போகிரட்டீசு பரிந்துரைத்தார். இதன் விளைவாக வயிற்று விரிசல் மற்றும் பிடிப்புகள் கர்ப்பத்தின் இருப்பைக் குறிக்கும். இப்னு சீனாவும் இவருக்குப் பிறகு இடைக்காலத்தில் பல மருத்துவர்களும் சிறுநீரை மதிப்பிடுவதற்கான அறிவியலற்ற முறையான யூரோஸ்கோபியை மேற்கொண்டனர்.
1928-ல் மனிதக்கரு வெளியுறை கருவகவூக்கி (எச்.சி.ஜி) இருப்பதை அடிப்படையாகக் கொண்ட சோதனையை செல்மர் அஷ்ஹெய்ம் மற்றும் பெர்ன்ஹார்ட் சோண்டேக் அறிமுகப்படுத்தினர். எச். சி. ஜி.இன் ஆரம்பக்கால ஆய்வுகள் பிட்யூட்டரி சுரப்பியால் உற்பத்தி செய்யப்படுவதாகத் தெரிவித்தன. 1930களில், மருத்துவர் ஜார்ஜன்னா ஜோன்ஸ், பிட்யூட்டரி சுரப்பியால் அல்ல, ஆனால் நஞ்சுக்கொடியால் எச். சி. ஜி. உற்பத்தி செய்யப்படுகிறது என்பதைக் கண்டுபிடித்தார். இந்த கண்டுபிடிப்பு கர்ப்பத்தின் ஆரம்ப குறிப்பானாக எச். சி. ஜி.ஐ நம்புவதில் முக்கியமானது. ஆஷ்ஹெய்ம் மற்றும் சோண்டேக் சோதனையில், ஒரு குட்டி பெண் எலிக்கு தோலடியாகப் பரிசோதிக்கப்பட வேண்டிய பெண்ணின் சிறுநீர் செலுத்தப்பட்டது. பின்னர் எலி கொல்லப்பட்டுத் துண்டிக்கப்பட்டது. அண்டவிடுப்பின் இருப்பு சிறுநீரில் எச்.சி.ஜி இருப்பதைக் குறிக்கிறது மற்றும் பொருள் கர்ப்பமாக இருப்பதைக் குறிக்கிறது. முதிர்ச்சியடையாத முயல்களைப் பயன்படுத்தி இதேபோன்ற சோதனை உருவாக்கப்பட்டது. இங்கேயும், இதன் கருப்பையைப் பரிசோதிக்க விலங்குகளைக் கொல்வது அவசியம்.
1930களின் தொடக்கத்தில், கேப் டவுன் பல்கலைக்கழக ஆராய்ச்சியாளர்களான ஹில்லெல் ஷாபிரோ மற்றும் ஹாரி ஸ்வாரன்ஸ்டீன் ஆகியோர், தென்னாப்பிரிக்காவின் ஜெனோபசு தவளையில் ஒரு கர்ப்பிணிப் பெண்ணின் சிறுநீரைச் செலுத்தி, தவளை முட்டையிடப்பட்டால், அது பொருள் என்பதை இது குறிக்கிறது எனத் தெரிவித்தார். தவளை சோதனை என்று அழைக்கப்படும் இந்த சோதனை 1930களில் இருந்து 1960கள் வரை உலகம் முழுவதும் பயன்படுத்தப்பட்டது. ஜெனோபசு தவளைகள் அதிக எண்ணிக்கையில் ஏற்றுமதி செய்யப்பட்டன. ஷாபிரோவின் ஆலோசகர், லான்செலாட் ஹோக்பென், கர்ப்ப பரிசோதனையைத் தானே உருவாக்கியதாகக் கூறினார். ஆனால் ஷாபிரோ மற்றும் ஸ்வாரன்ஸ்டீன் இருவரும் பிரிட்டிஷ் மருத்துவ ஆய்விதழுக்கு எழுதிய கடிதத்தில் இதனை மறுத்தார். ஒரு கர்ப்பிணிப் பெண்ணின் சிறுநீரில் கோனாடோட்ரோபின் அளவைக் கண்டறிய ஜெனோபசு தவளையைப் பயன்படுத்துவதற்கான கொள்கைக்காக ஹோக்பென் பெருமைப்படுத்தப்பட்டார்.
1960கள் மற்றும் 1970களில் இங்கிலாந்து மற்றும் ஜெர்மனியில் ப்ரிமோடோஸ் மற்றும் டுயோஜினான் போன்ற இயக்குநீர் கர்ப்ப பரிசோதனைகள் பயன்படுத்தப்பட்டன. இந்த சோதனைகளில் இயக்குநீரின் அளவை எடுத்துக்கொள்வது மற்றும் சில நாட்களுக்குப் பிறகு செயல்பாட்டினைக் கவனிப்பது ஆகியவை அடங்கும். ஒரு கர்ப்பிணிப் பெண் கர்ப்பத்தில் இயக்குநீரை உற்பத்தி செய்வதால், அவர் எதிர்வினையாற்றுவதில்லை. கர்ப்பமாக இல்லாத ஒரு நபர் புதிய மாதவிடாய் சுழற்சியைத் தொடங்குவதன் மூலம் இயக்குநீர் இல்லாததற்கு விளைவினை காட்டுகிறார். இச்சோதனையானது (பொதுவாக) துல்லியமாகக் கருதப்பட்டாலும், ஆராய்ச்சி முன்னேற்றங்கள் இதை எளிய நுட்பங்களுடன் மாற்றியுள்ளன.
வைட் மற்றும் ஜெம்செல் ஆய்வுக்கூட இரத்தத்திட்டுச் சூல் சோதனையை முன்வைத்தபோது 1960ஆம் ஆண்டில் நோயெதிர்ப்பு கர்ப்ப பரிசோதனைகள் அறிமுகப்படுத்தப்பட்டன. இது உயிருள்ளவற்றில் நடத்தப்பட்ட கர்ப்ப பரிசோதனையிலிருந்து ஒரு முதல் படியாக இருந்தது. மேலும் கர்ப்ப பரிசோதனையில் தொடர்ச்சியான முன்னேற்றங்கள், சமகால வீட்டிலேயே சோதனைக்கு வழிவகுத்தது. எச். சி. ஜி. போன்ற பிறபொருளெதிரியாக்கியின் நேரடி அளவீடு கதிரியக்கத் தடுப்பாற்றலியல் திறன் மதிப்பீடு கண்டுபிடிப்புக்குப் பிறகு சாத்தியமானது. கதிரியக்கத் தடுப்பாற்றலியல் திறன் மதிப்பீடு சேய்களுக்கு அதிநவீன கருவிகள் மற்றும் சிறப்புக் கதிர்வீச்சு முன்னெச்சரிக்கைகள் தேவை. இந்த பரிசோதனையின் விலையும் அதிகம்.
ஆர்கனான் இன்டர்நேஷனல் 1969ஆம் ஆண்டில் வீட்டுக் கர்ப்ப பரிசோதனைக்கான சோதனை முறைக்கு முதல் காப்புரிமையைப் பெற்றது. இரண்டு ஆண்டுகளுக்குப் பிறகு தயாரிப்பு வடிவமைப்பாளர் மார்கரெட் கிரேன் ஆய்வக சோதனை செயல்முறை ஒப்பீட்டளவில் எளிமையான ஒரு முன்மாதிரியை உருவாக்கினார். இந்த தயாரிப்பு 1971-ல் கனடாவிலும், 1977 இல் அமெரிக்காவிலும் சந்தைப்படுத்தப்பட்டன. பாலியல் ஒழுக்கம் மற்றும் கர்ப்பிணிப் பெண்களின் பரிசோதனையை மருத்துவர் இல்லாமல் செய்து முடிவுகளைச் சமாளிக்கும் திறன் ஆகியவற்றால் சில தாமதங்கள் ஏற்பட்டது.
மற்றொரு வீட்டுக் கர்ப்ப பரிசோதனை கருவி ஜூடித் வைடுகைடிஸ் மற்றும் க்ளென் ப்ரான்ஸ்டீன் ஆகியோரின் பணியை அடிப்படையாகக் கொண்டது. இவர் தேசிய நலக் கழகத்தின் ஒரு உணர்திறன் மிக்க எச். சி. ஜி.யின் மதிப்பீட்டை உருவாக்கினார். இச்சோதனை 1978-ல் சந்தைக்கு வந்தது. 1970களில், ஓரின எதிர்ப்பான்கள் கண்டுபிடிப்பு, நவீன வீட்டு கர்ப்ப பரிசோதனைகளில் பயன்படுத்தப்படும் திரட்டல்-தடுப்பு அடிப்படையிலான மதிப்பீடுகள் மற்றும் இடையீட்டு எலிசா போன்ற ஒப்பீட்டளவில் எளிமையான மற்றும் மலிவான நோயெதிர்ப்பு சோதனைகளின் வளர்ச்சிக்கு வழிவகுத்தது. இச்சோதனைகள் இப்போது மிகவும் மலிவானவை. இவை பொது வெளியீட்டில் பெருமளவில் தயாரிக்கப்பட்டுப் பயன்படுத்தப்படுகின்றன.
வெளி இணைப்புகள்
பகுப்பு:மகப்பேறியல் பகுப்பு:மருத்துவ சோதனைகள்
மினோட்டூர்
கிரேக்கத் தொன்மங்களில் குறிப்பிடப்படும் மினோட்டூர் (Minotaur ) என்பது ஒரு தொன்மவியல் உயிரினமாகும். இவன் காளையின் தலை, வால் ஆகியவற்றோடு மனித உடல் கொண்டவனாக இருந்தான் என பழங்கால கிரேக்கத்தில் சித்தரிக்கப்பட்டுள்ளான். இவனை உரோமானிய கவிஞர் ஆவிட் "பாதி மனிதன் மற்றும் பாதி காளை" என்று விவரித்துள்ளார். இவனை கிரீட் மன்னர் மினோஸின் கட்டளையின் பேரில், கட்டிடக் கலைஞர் டெடாலசு மற்றும் அவரது மகன் இகாரசு ஆகியோரால் வடிவமைக்கப்பட்ட பெரிதான புதிர்வழி போன்ற கட்டுமானமாக இருந்த சிக்கல் வழியின் மையத்தில் வசிக்க வைத்தார் மினோட்டூர் இறுதியில் ஏதெனியன் வீரரான  தீச்சால் கொல்லப்பட்டான்.
உருவாக்கம் மற்றும் தோற்றம்
இடது|thumb| சைப்ரஸின் என்கோமியைச் சேர்ந்த வெண்கல "கொம்பு கடவுள்" கிரீட் தீவின் அரியாசனம் ஏறிய மினோஸ் அதன் பிறகு. தனது சகோதரர்களிடமிருந்து தான் ஆட்சி உரிமையை உறுதிப்படுத்த விரும்பினார். அதற்காக சீயஸ் கடவுளுக்கு ஒரு விலங்கைப் பலி கொடுக்க வேண்டுமென்று கருதினார். சமுத்திர ராஜனான பொசைடனைத் தொழுது, தேவதேவனுக்கு ஏற்ற ஒரு வெள்ளை காளையை தனக்குக் கொடுத்தருள வேண்டுமென்று அவர் பிரார்த்தனை செய்தார். காளை கடவுளுக்கு பலியிடப்படும் என்ற புரிதலுடன் பொசைடன் மினோசுக்கு காளையை அனுப்பினார். ஆனால் காளையின் அழகு காரணமாக அவரே காளையை வைத்திருக்க முடிவு செய்தார். கடவுளுக்கு வேறு ஒரு காளையை பலியிட்டால் அதை ஏற்றுக்கொள்வார் என்று மினோஸ் நம்பினார். மினோஸை தண்டிக்க, பொசைடன் மினோஸின் மனைவி பாசிபாஸ் காளையை காதல் ஏற்படுதாறு செய்தார். பாசிஃபா கைவினைஞரான டெடாலசு ஒரு உள்ளீடற்ற மரத்தாலான மாட்டை செய்து வைத்திருந்தார், அவள் காளையோடு கலவி புரிவதற்காக அந்த மரமாட்டுக்குள் தன்னை உள்ளிருத்திக் கொண்டாள். இதன் விளைவாக கருவுற்ற பாசிபாசுக்கு  மினோட்டூர்  பிறந்தான்.
பசிபாஸ் மினோட்டூரை பராமரித்து வளர்த்தாள். மினோட்டூர் பெரிய அளவு வளர்ந்து மூர்க்கமானான். ஒரு மனிதப் பெணுக்கும், மிருகத்திற்கும் இயற்கைக்கு மாறாக பிறந்த, மினோட்டூருக்கு இயற்கையான ஊட்டச்சத்து ஆதாரங்கள் போதாமையால்,  தன் உணவுக்காக மனிதர்களை  விழுங்கினான். இதனால் மன்னர் மினோஸ், டெல்பியில் உள்ள டெல்பியில் ஆரக்கிள் கலந்தாலோசித்தபின், மன்னன் மினோஸ் மினோட்டாரை வைத்திருக்க டெட்டாடலசைக் கொண்டு  சிக்கல் வழி கொண்ட ஒரு பிரம்மாண்டமான தளத்தைக் கட்டினார். அதன் இடம் நொசோஸில் உள்ள மினோசின் அரண்மனைக்கு அருகில் இருந்தது.
மினோட்டூர் என்பதானது பொதுவாக பாரம்பரிய கலையில் மனிதனின் உடலும், காளையின் தலையும், வாலும் கொண்ட உருவத்தைக் குறிக்கிறது.
வெளி இணைப்புகள்
பகுப்பு:கிரேக்கத் தொன்மவியல் பகுப்பு:கற்பனை உயிரினங்கள்
தேசிய பெண் குழந்தை நாள்
தேசிய பெண் குழந்தை நாள் (National Girl Child Day) இந்தியாவில் 2009 ஆண்டு முதல் ஜனவரி 24 ஆண்டு தோறும் அன்று கொண்டாடப்படுகிறது.. இந்நாள் கொண்டாடுவதின் மூலம் பாலின சமத்துவம், சமவேலைக்கு சமஊதியம் போன்ற கருத்துக்கள் மக்களிடையே விழிப்புணர்வை ஏற்படுத்த இது பெரிதும் உதவும். மேலும் பெண்கள் மேம்பாட்டிற்கான திட்டங்கள் பற்றியும் பொதுமக்களுக்கு ஊடகம், செய்தித்தாள், வானொலி மற்றும் தொலைக்காட்சி வழியாக தகவல் அரசாங்கத்தால் அளிக்கப்படுகிறது.
வெளி இணைப்புகள்
பகுப்பு:சனவரி சிறப்பு நாட்கள் பகுப்பு:இந்திய தேசிய தினங்கள்
மன்மோகன் சிங் லிபரான்
மன்மோகன் சிங் லிபரான் (Manmohan Singh Liberhan)(பிறப்பு 11 நவம்பர் 1938) என்பவர் இந்தியாவின் ஆந்திரப் பிரதேச உயர் நீதிமன்றத்தின் ஓய்வு பெற்ற தலைமை நீதிபதி ஆவார். இவர் பாபர் மசூதி இடிப்பு தொடர்பான அறிக்கையைத் தயாரித்த லிபரான் ஆணையத்திற்கு 17 ஆண்டுகள் தலைமை தாங்கினார்.
கல்வி
புகழ்பெற்ற வழக்கறிஞரான மறைந்த சௌதரி பக்தவார் சிங்கின் மகனான மன்மோகன் சிங் லிபரான், 1938ஆம் ஆண்டு நவம்பர் 11ஆம் தேதி சண்டிகரில் உள்ள ஓர் கிராமத்தில் பிறந்தார். அம்பாலா மற்றும் சண்டிகரில் படித்த பின்னர், அக்டோபர் 10, 1962 அன்று வழக்கறிஞராகப் பதிவு செய்து அம்பாலா மாவட்ட நீதிமன்றத்தில் வழக்காடத் தொடங்கினார். அம்பாலாவில் சொத்து, வருவாய், குற்றவியல் மற்றும் தொழிலாளர் சட்டம் குறித்து பயிற்சி பெற்ற பின்னர், 1964-ல் பஞ்சாப் மற்றும் அரியானா உயர் நீதிமன்றத்தில் வழக்கறிஞராகப் பணியாற்றினார். தற்பொழுது பணி ஒய்விற்கு பின்னர், இந்தியாவின் சண்டிகரில் வசித்து வருகிறார்.
நீதிபதி பணி
லிபரான் வட இந்திய மாநிலமான அரியானாவின் தலைமை வழக்கறிஞராக இருந்தார். பின்னர் பஞ்சாப் மற்றும் அரியானா உயர் நீதிமன்றத்தின் நிரந்தர நீதிபதியாகப் பதவி உயர்வு பெற்றார். லிபரான், அயோத்தி பாபர் மசூதி இடிப்பு விசாரணை ஆணையத்தின் தலைவராக அப்போதைய பிரதமர் பி. வி. நரசிம்ம ராவினால் நியமிக்கப்பட்டார். இந்த ஆணையத்தின் கருத்தின்படி, அயோத்தியில் திசம்பர் 6, 1992-ல் நடந்த நிகழ்வு "தன்னிச்சையாகத் திட்டமிடப்படாமல்” நடந்தது என்பதாகும்.
லிபரான், சென்னை உயர் நீதிமன்றத்தின் தலைமை நீதிபதியாக மாற்றப்பட்டார். சிறிது காலத்திற்குப் பிறகு, இவர் ஆந்திரப் பிரதேச உயர் நீதிமன்றத்திற்கு மாற்றப்பட்டார். வயது மூப்பின் காரணமாக இங்கிருந்து இவர் பணி ஓய்வு பெற்றார். பணி ஓய்விற்குபின்னரும், 2009ஆம் ஆண்டு வரை லிபரான் ஆணையத்தின் தலைவராகத் தனது பதவியைத் தொடர்ந்தார்.
வெளி இணைப்புகள்
பகுப்பு:சென்னை உயர் நீதிமன்றத் தலைமை நீதிபதிகள் பகுப்பு:1938 பிறப்புகள் பகுப்பு:வாழும் நபர்கள்
பாலகிருஷ்ண சிவராம் மூஞ்சே
பாலகிருஷ்ண சிவராம் மூஞ்சே அல்லது '''பி. எஸ். மூஞ்சே (Balakrishna Shivram Moonje or B.S.Moonje, also B.S.Munje'''), 12 டிசம்பர் 1872 – 3 மார்ச் 1948) 1925-இல் பிரித்தானிய இந்தியாவில் நிறுவப்பட்ட இந்து மகாசபையின் தலைவரும், இந்திய விடுதலைப் போராட்ட வீரரும், மருத்துவரும் ஆவார்.  பின்னர் இராஷ்டிரிய சுயம் சேவாக் சங்கத்தை தோற்றுவித்த ஐவரில் பாலகிருஷ்ண சிவராம் மூஞ்சேவும் ஒருவர் ஆவார். மற்றவர்கள் கணேஷ் தாமோதர் சாவர்க்கர், விநாயக் தாமோதர் சாவர்க்கர், கேசவ பலிராம் ஹெட்கேவர்,  மற்றும் இலட்சுமன் வாமன் பரஞ்பே ஆவார்.  கணேஷ் தாமோதர் சாவர்க்கர்,  ஒருவர் ஆவார்.
பிரித்தானிய இந்தியாவின் மத்திய மாகாணத்தில், தற்கால சத்தீஷ்கர் மாநிலத்தின் பிலாஸ்பூர் நகரத்தில் அந்தணர் குடும்பத்தில் 1872-ஆம் ஆண்டில் பிறந்தவர் பாலகிருஷ்ண சிவராம் மூஞ்சே. 1898-ஆம் ஆண்டில் மும்பையில் உள்ள மருத்துவக்கல்லூரியில் முதுநிலை மருத்துவப் படிப்பை முடித்தார். பின்னர் மும்பை மாநகராட்சியில் மருத்துவ அதிகாரியாக பணியாற்றினார். பின்னர் இரண்டாம் போயர் போரில் மருத்துவராக பணியாற்றினார். 1907-ஆம் ஆண்டில்
மூஞ்சே பால கங்காதர திலகரின் சீடர் ஆவார். மூஞ்சே நாசிக் நகரத்தில் இந்து மக்களுக்கு இராண்வப் பயிற்சி அளிக்க பள்ளியை நிறுவினார்.
1920-ஆம் ஆண்டில் பால கங்காதார திலகரின் மறைவுக்குப் பின், மகாத்மா காந்தியிடம் கருத்து வேறுபாடு கொண்ட மூஞ்சே இந்திய தேசிய காங்கிரசு கட்சியிலிருந்து விலகி இந்து மகாசபையின் தலைவராக 1927-ஆம் ஆண்டு முதல் 1937-ஆம் ஆண்டு வரை இருந்தார். மேலும் 1925-ஆம் ஆண்டில் இராஷ்டிரிய சுயம் சேவாக் சங்கத்தின் நிறுவினர்களில் ஒருவராக இருந்தார்.
அம்பேத்கர் தலைமையில் ஒடுக்கப்பட்ட சமூகத்தினர் இந்து சமயத்திலிருந்து வெளியேற முயன்ற போது, ஆபிரகாமிய சமயங்களை தழுவாது, இந்தியாவில் தோன்றிய வேறு சமயங்களான பௌத்தம் அல்லது சமணம் போன்ற சமயங்களில் ஒன்றைத் தழுவுமாறு மூஞ்சே மற்றும் சாவர்க்கர் இணைந்து அம்பேத்கருக்கு ஆலோசனைகள் கூறினர்கள். முன்னதாக அம்பேத்கர் தம் சமூகத்தினருடன் சீக்கிய சமயத்தில் இணையப்போவதாக கூறியிருந்தார்.
ஆதார நூற்பட்டியல்
பகுப்பு:1872 பிறப்புகள் பகுப்பு:1948 இறப்புகள் பகுப்பு:இந்திய விடுதலைப் போராட்ட வீரர்கள் பகுப்பு:ராஷ்டிரிய சுயம்சேவாக் சங்கம் பகுப்பு:ராஷ்டிரிய சுயம்சேவாக் சங்கத்தினர்
கிரௌன் பிளாசா சென்னை அடையாறு பார்க்
க்ரௌவுன் பிளாஸா சென்னை அடையாறு பார்க் (Crowne Plaza Chennai Adyar Park) என்று அழைக்கப்படும் இது ஷெரடன் பார்க் ஹோட்டல் மற்றும் டவர்ஸ் என்று முதலில் அழைக்கப்பட்டு வந்தது. இது ஒரு ஐந்து நட்சதிர அந்தஸ்து பெற்ற தங்கும் விடுதி ஆகும். இந்தியாவின் தமிழ் நாடு மாநிலத்தின் தலைநகரான சென்னையில் உள்ள டிடிகே சாலையில் அமைந்துள்ளது.
வரலாறு
AGHL ஆல் அடையாறு பார்க் ஹோட்டல் என்ற பெயருடன் முதலில் கட்டப்பட்டது. பிப்ரவரி 1985 இல் 250 அறைகள் கொண்ட ஹோட்டலாக வெல்கம் குழு வாங்கியது. இதன் கட்டுப்பாட்டு உரிமைகளை கோயல் குடும்பம் மொத்தமாக 30 மில்லியனுக்குப் பெற்றது. பின்னர் அந்த குழு, ஹோட்டலின் பெயரை ஷெரடான் பார்க் ஹோட்டல் மற்றும் டவர்ஸ் என்று பெயர் மாற்றம் செய்தது. AGHL உடைய மூன்று இடங்களும் ஐடிசி ஹோட்டல்களால் நிர்வகிக்கப்பட்டது.
பின்னர் மே1, 2015 இல் இன்டர்கான்டினென்டல் ஹோட்டல் குழு ஹோட்டலை வாங்கிய பிறகு, ஹோட்டலின் பெயர் க்ரௌவுன் பிளாஸா சென்னை அடையாறு பார்க் என்று மாற்றம் செய்யப்பட்டது.
இருப்பிடம்
சென்னையின் பொருளாதார மற்றும் வணிக மையத்திற்கு மிகவும் அருகில் டிடிகே சாலை அமைந்துள்ளது. அங்கு அமைந்துள்ள இந்த ஹோட்டல் பல்வேறு பெருநிறுவனங்கள் அமைந்துள்ள பகுதியிலிருந்து சுமார் 4 கிலோ மீட்டர் தொலைவிலும், வேர்ல்பூலில் இருந்து சுமார் 10 கிலோ மீட்டர் தொலைவிலும், சென்னை டிரேட் மையத்திலிருந்து சுமார் 9 கிலோ மீட்டர் தொலைவிலும், அமெரிக்க தூதரகத்திலிருந்து சுமார் 6 கிலோ மீட்டர் தொலைவிலும், ஸ்டாண்டன்ட் சேர்டர்ட் வங்கியிலிருந்து சுமார் 5 கிலோ மீட்டர் தொலைவிலும், டெட்ஸ்க் வங்கியிலிருந்து சுமார் 4 கிலோ மீட்டர் தொலைவிலும், அமெரிக்கன் எக்ஸ்பிரஸ் வங்கியிலிருந்து சுமார் 6 கிலோ மீட்டர் தொலைவிலும், சிட்டி வங்கியிலிருந்து சுமார் 6 கிலோ மீட்டர் தொலைவிலும், அப்பல்லோ மருத்துவனையில் இருந்து சுமார் 10 கிலோ மீட்டர் தொலைவிலும், ஹூண்டாய் மோட்டார்ஸ் நிறுவனத்திலிருந்து சுமார் 40 கிலோ மீட்டர் தொலைவிலும், ஐபிஎம்’மில் இருந்து சுமார் 8 கிலோ மீட்டர் தொலைவிலும் உள்ளது. இந்த பிரபலமான பகுதிகளில் இருந்து ஹோட்டலை மிக எளிதாக அணுக முடியும்.
மாமல்லபுரம், காஞ்சிபுரம், கபாலீஸ்வரர் கோவில், இராமேஸ்வரம், கோவலாங்க், கன்னியாகுமரி ஆகிய இடங்கள் ஹோட்டலுக்கு அருகில் அமைந்துள்ள சுற்றுலாத் தலங்கள் ஆகும்.
போக்குவரத்து வசதிகள்
க்ரௌவுன் பிளாஸா சென்னை அடையாறு பார்க் ஹோட்டலுக்கு அருகே அமைந்திருக்கும் போக்குவரத்து வசதிகள் பின்வருமாறு: சென்னை சர்வதேச விமான நிலையம் – 12 கிலோ மீட்டர் (தோராயமாக) சென்னை சென்ட்ரல் ரயில் நிலையம் – 10 கிலோ மீட்டர் (தோராயமாக)
ஹோட்டல் விவரங்கள்
283 அறைகளையும், 32 சூட்களையும், ஐந்து உணவகங்களையும் கொண்டுள்ள இந்த ஹோட்டல் எட்டு அடுக்குமாடிகளைக் கொண்டுள்ளது. இது சென்னையில் உள்ள ஆழ்வார்பேட்டையில் அமைந்துள்ளது.
குறிப்புகள்
பகுப்பு:தமிழக உணவகங்கள் பகுப்பு:சென்னை தங்குவிடுதிகள்
சக்கிலிப்பட்டி
சக்கிலிப்பட்டி(Cakkilipaṭṭi) என்பது இந்தியாவின் தமிழ்நாடு மாநிலத்திலுள்ள தர்மபுரி மாவட்டம், அரூர் வட்டம் கொங்கவேம்பு ஊராட்சிக்கு உட்பட்ட ஒரு சிற்றூர் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 52 கிலோமீட்டர் தொலைவிலும், அரூரில் இருந்து 14 கிலோமீட்டர் தொலைவிலும் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'32.4"N 78°30'40.4"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 570 வீடுகளும் 2244 மக்களும் வாழ்கின்றனா். இதில் 1135 ஆண்களும், 1109 பெண்களும் அடங்குவர். கல்வியறிவு பெற்றவர்கள் விகிதம் 59.27% ஆகும். இது தமிழ்நாட்டின் சராசரி எழுத்தறிவு விகிதமான 80.09%ஐ விடக்குறைவு.
மேற்கோள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தர்மபுரி மாவட்டத்திலுள்ள கிராமங்கள்
புது யுகம் (1985 திரைப்படம்)
புது யுகம் திரைப்படம் எஸ். ஏ. சந்திரசேகர் இயக்கிய 1985 ஆம் ஆண்டு வெளிவந்த இந்தியத் தமிழ்த் திரைப்படமாகும். இது ஷோபா சந்திரசேகரால் தயாரிக்கப்பட்டது. இதில் சிவகுமார், விஜயகாந்த், கே. ஆர். விஜயா மற்றும் சுரேஷ் ஆகியோர் முன்னணி நடிகர்கள் நடித்தனர். கங்கை அமரனின் இசையமைப்பில் இத்திரைப்படம் இடம்பெற்றது.
நடிகர்கள்
வி. வி. கிரியேசன்ஸ் அளிக்கும் "புது யுகம்"
பாடல்கள்
இத்திரைப்படத்திற்கு இசையமைத்தவர் கங்கை அமரன் ஆவார்.
மேற்கோள்கள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கங்கை அமரன் இசையமைத்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:எஸ். ஏ. சந்திரசேகர் இயக்கிய திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:கே. ஆர். விஜயா நடித்த திரைப்படங்கள்
நயினாதீவு
நயினாதீவு (Nainativu) யாழ்ப்பாண மாவட்டத்திலுள்ள சப்த தீவுகள் என அழைக்கப்படும் ஏழு தீவுகளில் ஒன்று ஆகும். இது நாகதீபம் (சிங்கள மொழியில், நாகதீப) எனவும் அழைக்கப்படுகிறது. இந்த தீவில் உள்ள நாகபூசணி அம்மன் கோயில் வரலாற்று சிறப்பு மிக்கதாகும். இந்த கோயில் "நயினா தீவு நாகபூசணி அம்மன் கோயில்" என்றே பெயர் பெற்றதாகும். இந்த கோயிலின் அண்மையில் ஒரு சிறிய பௌத்த விகாரை உள்ளது. இதனை நாகவிகாரை என்று அழைப்பர். இலங்கையிலுள்ள பௌத்த சமயத்தவர் கௌதம புத்தர் இந்தத் தீவுக்கு வருகை தந்ததாக நம்புகிறார்கள். இந்த விகாரையில் சில பௌத்த பிக்குகள் உள்ளனர். இவர்களைத் தவிர இந்த தீவில் வரலாற்று ரீதியாக வசிக்கும் மக்கள் அனைவரும் தமிழர்களாகும்.
1976 இல் நயினாதீவில் மக்கள்தொகை சுமார் 4,750 பேர் அளவில் இருந்தது. ஆயினும், 2,500 பேர் அளவிலேயே இன்றைய மக்கள்தொகை உள்ளது.
அமைவிடம்
இந்த தீவு யாழ்ப்பாணத்திலிருந்து கடல் வழியாக, தென்மேற்குத் திசையில் 23 மைல் தொலைவில் அமைந்துள்ளது. இதற்குக் கிழக்குத் திசையில் புங்குடுதீவும், நேர் வடக்கில் அனலைதீவும் அமைந்துள்ளன.
போக்குவரத்து
நயினா தீவிற்குத் தரை வழியாகப் பயணிப்பதற்கான பாதைகள் இல்லை. யாழ்ப்பாணத்தில் இருந்து நயினா தீவு செல்வோர் குறிகாட்டுவான் வரை பேருந்தில் சென்று, குறிகாட்டுவானில் இருந்து படகு ஊடாக நயினாதீவு தீவிற்கு செல்ல முடியும். நயினா தீவிக்குள் ஒரு உள்ளூர் பேருந்து சேவை உள்ளது.
நயினாதீவு வரலாறு - வரலாற்றுக்கு முன்பிருந்து கிபி 1000 வரை
thumb|நயினா தீவு நாகபூசணி அம்மன் கோயில் இலங்கையின் வரலாறு கூறும் மகாவம்சம் என்னும் நூலில் நயினாதீவு பற்றிய பல குறிப்புகள் உள்ளன. புத்தர் வாழ்ந்த காலத்தில் இலங்கையில் ஆட்சிபுரிந்த இரண்டு நாக அரசர்களுக்கிடையில் ஒரு மணியாசனத்தின் உரிமை தொடர்பாக ஏற்பட்ட பிணக்கைத் தீர்த்து வைப்பதற்காக அவர் நாகதீபத்துக்கு வந்ததாக மகாவம்சம் கூறுகிறது. இதே பிணக்கு/யுத்தம் ‘மணிபல்லவத்தில்’ இடம்பெற்றது என்று ‘மணிமேகலை’க் காப்பியம் கூறுகின்றது. இங்கே பௌத்த கோவில் ஒன்று இருந்ததாகவும், இந் நூலில் குறிப்புகள் உள்ளதாகக் கூறப்படுகிறது.
நயினாதீவுக்கு முற்காலத்தே பல பெயர்கள் வழங்கப்பட்டனவென்று கருதப்படுகிறது. குல. சபாநாதன் "இத்தலத்திற்கு நாகதிவயின, நாகதீவு அல்லது நாகத்தீவு, நயினார்தீவு, நாகநயினார்தீவு, மணிநாகதீவு, மணிபல்லவத் தீவு, மணித்தீவு, பிராமணத்தீவு, ஹார்லெம் (Haorlem), சம்புத்தீவு, நரித்தீவு, நாகேஸ்வரம், நாகேச்சரம் முதலிய பல பெயர்கள் உள்ளன" எனக் குறிப்பிட்டுள்ளார். எனினும், இவற்றுட் பல பெயர்கள், வெறும் செவிவழிக் கதைகளின் அடிப்படையில் நயினாதீவுடன் தொடர்புபடுத்தப்படுவனவாகவும் ஆய்வாளர்கள் ஏற்கத்தக்க சான்றுகளை அடிப்படையாகக் கொண்டு, இப்பெயர்கள் எக்காலத்திலாவது நயினாதீவைக் குறிப்பதற்கு வழங்கப்பட்டன என்று நிரூபிக்கப்பட முடியாதவையாகவுமே உள்ளன.
வல்லிபுரக் கோயிற் பொற்சாசனம்
நாகதீப, மணிபல்லவம் ஆகிய பௌத்த சமயச் சார்புடைய பெயர்களை, குறிப்பாக நயினாதீவுடன் தொடர்புபடுத்தும் தொல்பொருட் சான்றுகள் ஏதும் இதுவரை கிடைக்கவில்லை. ஆனால், நாகதீவு (நகதிவ) எனும் பெயர் யாழ்ப்பாணக் குடாநாடு முழுவதையும் குறிப்பதாக வழங்கப்பட்டதற்கு அசைக்க முடியாத சான்றாக வசப அரசனின் காலத்தில் (கி.பி.66-111) பொறிக்கப்பட்ட வல்லிபுரக் கோயிற் பொற்சாசனம் விளங்குகின்றது. ஆகவே, "நாகதீப" அல்லது "நாகதீபம்" என்ற பெயரால் நயினாதீவை அழைக்கும் வழக்கம் மிகச் சமீப காலத்தில் - இங்குள்ள புத்தர் கோவில் அமைக்கப்பட்ட 1940 களின் முற்பகுதியில் - தோன்றியது என்பதே சரியாக அமையும்.
நம்பொத்த
நாகதிவயின என்ற சிங்களப் பெயர், நயினாதீவைக் குறிப்பதாக கி.பி. 15ம் நூற்றாண்டில் எழுதப்பட்ட நம்பொத்த என்ற சிங்கள நூலில் காணப்படுகின்றது. இது நயினார்தீவு அல்லது நாகநயினார்தீவு அல்லது நாகதீவு என்ற தமிழ்ப் பெயரின் சிங்கள வடிவமே என்பதற்கு நம்பொத்த குறிப்பிடும் ஏனைய தீவுகளுக்கான சிங்களப் பெயர்களே சான்றாகும். அவை வருமாறு:
‘நம்பொத்த’ நூலாசிரியர் தமிழ் ஊர்ப் பெயர்களை சில இடங்களில் சிதைத்து சிங்களத்தில் மொழிமாற்றம் செய்ய முயன்றுள்ளார். வேறு சில இடங்களில் அவர் தமிழ்ப் பெயரில் உள்ள சொல்லுக்குச் சமமான சிங்களச் சொல்லைப் பதிலிட்டு மொழிமாற்றம் செய்துள்ளார் என்பதை மேலே கண்டோம். ‘அனல்’ என்ற தமிழ்ச் சொல் ‘அக்னி’யைக் குறிப்பது என்பதை அறிந்து இருந்த ‘நம்பொத்த’ ஆசிரியர், ’நயினார்’, ‘நாகநயினார்’ என்பன நாகதேவனைக் குறிக்கும் பெயர்கள் என்பதையும் அறிந்து இருந்திருக்கலாம். ஆகவே, பதினைந்தாம் நூற்றாண்டில், நயினாதீவுக்கு வழங்கிய தமிழ்ப் பெயர் நாகதீவு, நயினார்தீவு, நாகநயினார் தீவு - இவற்றில் எதுவாகவும் இருந்திருக்கலாம் என்பதே ‘நம்பொத்த’ மூலம் நமக்குத் தெரியவருகின்றது.
நாகதீபமும் மணிபல்லவமும்
இலங்கை வரலாற்று நூலான தீபவம்சம், மகாவம்சம் மற்றும் தமிழ் ஐம்பெரும் காப்பியங்களில் ஒன்றான மணிமேகலை போன்ற நூல்கள் நாக மன்னர்களுக்கு இடையே நடந்த போர் பற்றி விளக்குகிறது. அவையாவன,
ஆபுத்திரனும் அமுதசுரபியும்
மாரிக் காலத்து நள்ளிருளில் யாம வேளையில் வழிப்போக்கர் சிலர் ஆபுத்திரனிடம் வயிறுகாய் பெரும்பசி வாட்டுகிறது என்றனர். பிச்சை வாங்கிய உணவை, முடியாதவர்களுக்குத் தந்தபின் எஞ்சிய உணவை உண்டுவந்த அவன், செய்வது அறியாமல் மனம் நொந்துகொண்டிருந்தான். அப்போது அவன் தங்கியிருந்த கோயிலின் தெய்வம் சிந்தாதேவி அவன்முன் தோன்றித் தன் கையிலிருந்த பாத்திரம் ஒன்றை அவன் கையில் கொடுத்த்து. அதில் உள்ள உணவு அள்ள அள்ள வளர்ந்துகொண்டே இருக்கும். அதனை அவன் தேவியைத் தொழுது வாங்கிக்கொண்டான். வழிப்போக்கர்களின் பசியைப் போக்கினான். பின்னர் வந்தவர்களுக்கெல்லாம் வழங்கி பசியைப் போக்கிக்கொண்டிருந்தான்.
வானவர் தலைவன் இந்திரன் கொடையாளி. ஆபுத்திரன் கொடையால் இந்திரனின் பாண்டுகம்பளம் (அரியணை) ஆட்டம் கண்டது. ஆபுத்திரனை ஒடுக்க எண்ணினான். அந்தணன் உருவில் ஆபுத்திரனிடம் வந்து வரம் தருவதாகச் சொன்னான். ஆபுத்திரன் தன்னிடம் உள்ள கடிஞை போதும் என்றான். வஞ்சக இந்திரன் அந்தக் கடிஞை பயன்ற்றுப் போகும்படி நாடும் மக்களும் 12 ஆண்டுகள் பசியின்றி வளத்துடன் வாழத் தானே வரம் தந்துவிட்டுச் சென்றான். ஆபுத்திரனிடம் உணவு பெறுபவர் யாரும் இல்லாததால் கடிஞை செயலற்றுப் போயிற்று.
ஆபுத்திரன் ஊர் ஊராகச் சென்றான். அப்போது வங்கக்கப்பலிலிருந்து இறங்கிய சிலர் சாவகத் தீவு மக்கள் பசியால் வாடுவதாக்க் கூறினர். சாவகத் தீவுக்கு வங்கத்தில் சென்னறான். இடையில் புயல். பாய்மரப் பாய் கிழிந்துவிட்டது. நாய்கர் (மாலுமிகள்) மணிபல்லவத் தீவில் இறங்கிச் சரிசெய்துகொண்டிருந்தனர்.
ஆபுத்திரன் அங்கு இறங்கி பசித்தோரைத் தேடிக்கொண்டிருந்தான். ஆபுத்திரன் வங்கத்தில் இருப்பதாக எண்ணிய நாய்கன் வங்கத்தை ஓட்டிச்சென்றுவிட்டான். கடவுள் கடிஞையைக் கொண்டு தன் பசியை மட்டும் நீக்கிக்கொண்டு உயிர்வாழ ஆபுத்திரன் விரும்பவில்லை. ‘ஆண்டுக்கு ஒருமுறை புத்தன் பிறந்த நாளில் தோன்றி வழங்குவோர் கையில் சேர்க’ என்று கூறி, அத்தீவிலிருந்த கோமுகி (ஆ முகம், பசு முகம் தோற்றம் கொண்ட பொய்கை) என்னும் பொய்கையில் எறிந்துவிட்டு உண்ணாதிருந்து உயிர்விட்டான்.
இந்த அமுதசுரபி பின்னர் மணிமேகலை கைக்கு வந்தது. அவள் பசிப்பிணியைப் போக்கிவந்தாள். பாம்பு-கருடன் போராட்டத்தின் விளைவாகவே தமிழகத்து மாநாய்கன் வணிகர்  ஒருவரால் நயினைக் கோயில் அமைக்கப்பட்டது காவிரிப்பட்டிணத்தில் வாழ்ந்து வந்த மாநாய்கன் என்னும் வணிகன் என்பது செவிவழிக் கதை. பாம்பு சுற்றிக் கல்லையும், கருடன் கல்லையும் கோவிலையும் இன்று அடியார்கள் தரிசிக்கின்றனர்.
வரலாற்றுத்துறை அறிஞர்கள் தமது ஆய்வுகளின் அடிப்படையில் ‘புத்தர் இலங்கைக்கு வந்தார் என்பது வெறும் கட்டுக்கதை’ என்ற கூறியிருப்பதை நாம் புறந்தள்ளிவிட முடியாது. கலாநிதி ஜீ.சீ.மெண்டிஸ் போன்ற சிங்கள அறிஞர்கள் உட்பட்ட பல வரலாற்றுத்துறை அறிஞர்கள், ‘புத்தர் இலங்கைக்கு வந்தார்’ என்பது ‘இயேசுக் கிறீஸ்து லண்டனுக்கு போனார்’ என்பது போன்றதொரு கட்டுக்கதை என்று கருத்து வெளியிட்டுள்ளமையும் இங்கு மனங்கொள்ளத்தக்கது.
நயினார்பட்டர்
இச்சிறுதீவின் தற்காலப் பெயரான ‘நயினாதீவு’ என்ற பெயர் இத்தீவுக்கு இடப்பட்ட காரணம் இங்கு நயினார்பட்டர் என்ற பிராமணர் குடியேறியதே என்று சிலர் கூறுவது பொருத்தமற்ற கூற்று என்பதை நல்லூர் சுவாமி ஞானப்பிரகாசர் பின்வருமாறு தெளிவுபடுத்துகின்றார்:
“நாகதீவு, நயினாதீவு எனப் பெயர் மாறியது நயினாபட்டர் என்னும் பிராமணர் ஒருவர் அங்கு குடியேறிக் கிலமாய்க் கிடந்த நாகதம்பிரான் கோயிலைப் புதுக்கியபின் என்ப. ஆயின், “நாகநயினார் தீவு” என வையாபாடலில் வருகின்றது. நாகதம்பிரான், நாகநயினார் எனவும் அழைக்கப்பட்டதேயோ?”
திரு.குல.சபாநாதன் அவர்களும் நல்லூர் சுவாமி ஞானப்பிரகாசரின் மேற்குறித்த கருத்தை வழிமொழியும் வகையில் தனது நூலில் பின்வருமாறு குறித்துள்ளார்:
“நாகர் தாம் வழிபட்ட நாகத்தை, நாகநயினார், நாகதம்பிரான் எனப் போற்றியிருத்தல் கூடுமாதலின், அத்தெய்வம் கோவில் கொண்டெழுந்தருளிய தலம் நாகநயினார்தீவு, நயினார்தீவு எனப் பெயர்பெற்றதாகவும் கூற இடமுண்டு.”
“நயினார்தீவு” எனும் பெயருக்கான காரணம் தொடர்பாக இக்கட்டுரையாளர் வெளியிட்ட “நயினாதீவு நாகம்மாள்” என்ற நூலின் 102 ஆம் பக்கத்திலும், கனடிய நயினாதீவு நாகம்மாள் கோவிலின் திருக்குட முழுக்குப் பெருவிழா மலரில் இக்கட்டுரையாளர் வரைந்த “நயினாதீவு சிறி நாகபூசணி அம்மன் கோவில்” என்ற தலைப்பிலான கட்டுரையிலும் மேலதிக தகவல்களைக் காணலாம்.
இச்சிறுதீவு, நாகதீவு (சிங்களத்தில் ‘நாகதிவயின’), நயினாதீவு (அல்லது நயினார் தீவு) என்ற பெயர்களாலும், டச்சுக்காரர்களின் ஆட்சியின்போது (Haorlem) ‘ஹார்லெம்’ எனவும் அழைக்கப்பட்டதென்பது ஆதாரபூர்வமாக அறியக்கிடக்கின்றது. ‘ஹார்லெம்’ என்பது ஒல்லாந்தில் தலைநகர் ‘அம்ஸ்ரடாமு’க்கு அருகில் உள்ள சிறிய நகரின் பெயர். ஒல்லாந்தர் அமெரிக்காவில் குடியேறியபோது, தற்போதைய நியயோர்க் நகருக்கு அண்மையில் ஒரு குடியிருப்பை நிறுவி, அதற்கும் ‘ஹார்லெம்’ என்றே பெயரிட்டனர். நயினாதீவு தற்போது ‘ஹார்லெம்’ என்று அழைக்கப்படுவதில்லை.
நாகர்களது குடியிருப்பு
விசயனின் வருகைக்கு முந்திய காலத்தில் யாழ்ப்பாணக் குடாநாடும் அயலிலுள்ள தீவுகளும், திருமலை, வன்னி, மன்னார், மற்றும் கிழக்கு மேற்குக் கரையோரப் பட்டினங்களும் நாகர்களது குடியிருப்புக்களாக இருந்தன. யாழ்ப்பாணக் குடாநாடும் அயல்தீவுகளும் ‘நாகதீபம்” என்ற பெயருக்கேற்றவாறு, கதிரமலையில் தனது தலைநகரைக் கொண்ட, ஒரு நாகர் அரசின் கீழ் இருந்தன. முதலியார் திரு.செ.இராசநாயகம், தமது “யாழ்ப்பாணச் சரித்திரம்” (1933) என்னும் நூலில் இதனை அறுதியிட்டுக் கூறியுள்ளார். “இத்தீவுகளிலும், இலங்கையின் மேற்பாகத்திலும், சரித்திர காலத்துக்கு முந்தியே நாகர் எனும் ஒரு சாதியார் குடியேறியிருந்தனர். இத்தீவுகளுக்கு இப்போது கந்தரோடை என்று அழைக்கப்படும் கதிரமலையே இராசதானியாகவிருந்தது.”